Jumal.ee - Teekond, leidmaks rahu Jumalaga | PageLines- logo_jumal119valge-transparent50.png
“Ik had geen idee wat ik met mijn leven moest doen.” Lees meer »	PageLines- logo_jumal119valge-transparent50.png Unit | WordPress.org
Hierdie is die sub-tema van Founder.
Laas opdateer: Desember 3, 2015
Toeganklikheid gereed, Spesifieke kieslys, Voorgestelde fotos, Vloeibare uitleg, Grys, Lig, Een kolom, Oranje, Responsive uitleg, RNL taal ondersteuning, Silver, Drywende artikel, Tan, Tema se opsies, Gegroepeerde kommentare, Gereed vir vertaal, Wit 1. Plaaslike regering - Solidariteit WêreldSolidariteit Wêreld
Tuis › Korrupsie › 1. Plaaslike regering
Korrupsie en finansiële onreëlmatigheid vier hoogty in plaaslike regering en het ‘n ontsettende uitwerking op die lewe van gemeenskappe. As die regering se koppelvlak met die publiek is dit amptenare wat broodnodige en skaars hulpbronne onreëlmatig bestee, aanvra of verkwis, wat hierdie hulpbronne wegkeer van noodsaaklike diensleweringsfunksies en plaaslike ekonomieë.
In 2013 het Corruption Watch verklaar dat plaaslike regering die korrupste instelling in die land is. Van sy stigting aan die begin van 2012 tot in Januarie 2013 het ‘n kwart van alle wenke aan hierdie waghond met korrupsie op munisipale vlak verband gehou. Samwu se woordvoerder, Tahir Sema, sê plaaslike regering “is deurspek nie net met finansiële probleme nie maar ook met korrupsie, wanadministrasie en ‘n gebrek aan verantwoordbaarheid”. Corruption Watch se woordvoerder, Bongi Mlangeni, som dit pragtig op: “Ons ontvang te veel berigte oor wanadministrasie, wanbestuur van openbare fondse en misbruik van hulpbronne deur amptenare op plaaslikeregeringsvlak. Dit blyk dat dit nodig is om weer te besin oor hoe stelsels van verantwoordbaarheid op hierdie vlak toegepas kan word.”
Die Ouditeur-generaal se jongste ronde oudits (2013-14) onthul ontstellende vlakke van onreëlmatighede in verskaffingskettingbestuur (VKB), ‘n primêre drywer van onreëlmatige besteding en ‘n algemene vorm van korrupsie in Suid-Afrika. Byvoorbeeld, meer as twee derdes van die munisipaliteite en meer as 40% van die munisipale entiteite het wesenlike VKB-bevindings gehad. Voorts is 304 toekennings ter waarde van R60 miljoen waarin werknemers en raadslede ‘n belang gehad het, gemaak aan verskaffers by 72 geouditeerdes (22%). Altesaam 189 werknemers, 21 raadslede en 198 verskaffers het daarby baat gevind. Dit is ‘n verswakking teenoor die 55 geouditeerdes van die vorige jaar. Die OG voeg die volgende by: “By 113 geouditeerdes (35%) het die munisipale bestuurder en die raad nie die onreëlmatige besteding van die vorige jaar ondersoek om te bepaal of enige persoon vir die uitgawe aanspreeklik is nie. Gevolglik is daar nie bepaal of die onreëlmatighede op bedrog neerkom en of enige geld verkwis is nie.”
Solidariteit Navorsingsinstituut se eie navorsing oor munisipale sake vermeld sedert 2013 grootskaalse onreëlmatighede en korrupsie in baie munisipaliteite. Munisipale bestuurders, finansiële hoofbeamptes en burgemeesters in talle munisipaliteite dwarsoor die land het straffeloos miljoene afgeskep wat bedoel was om in die behoeftes van inwoners te voorsien. Boonop is hierdie gevalle net dié wat in die media vermeld is en dek dit nie die talle oortredings wat ongemerk en straffeloos verbygaan nie, veral in landelike munisipaliteite in provinsies soos die Vrystaat, Limpopo en Noordwes. Berigte wat Corruption Watch ontvang, bevestig dat korrupsie inderdaad hoogty vier in landelike gebiede, en 42% van die klagtes oor plaaslike regering kom van klein dorpies.
Willie vd Schyf
In jul verslag oor korrupsie in plaaslike regering, wil dit voorkom asof julle veralgemeen. Ek verneem graag of jul verslag, spesifieke Plaaslike Owerhede uit lig ?. Indien wel, sou ek graag daarna wil kyk.